Document ID: 31995R0656

Uredba Komisije (ES) št. 656/95
z dne 28. marca 1995
o spremembi Uredbe (EGS) št. 2568/91 o značilnostih oljčnega olja in olja iz oljčnih tropin ter ustreznih analiznih metodah in Uredbe Sveta (EGS) št. 2658/87 o tarifni in statistični nomenklaturi ter skupni carinski tarifi
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 136/66/EGS z dne 22. septembra 1966 o skupni ureditvi trga z olji in mastmi [1], kakor je bila nazadnje spremenjena z Uredbo (ES) št. 3179/93 [2] in zlasti člena 35a Uredbe,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [3], kakor je bila nazadnje spremenjena z Uredbo Komisije (ES) št. 3330/94 [4] in zlasti člena 9 Uredbe,
ker Uredba Komisije (EGS) št. 2568/91 [5], kakor je bila nazadnje spremenjena z Uredbo (ES) št. 2632/94 [6], določa značilnosti oljčnega olja in olja iz oljčnih tropin ter ustrezne analizne metode; ker Uredba (EGS) št. 2568/91 tudi spreminja dodatne opombe 2, 3 in 4 k poglavju 15 kombinirane nomenklature iz Priloge I k Uredbi (EGS) št. 2658/87;
ker je zaradi razvoja raziskav treba spremeniti kriterije, ki opredeljujejo značilnosti oljčnega olja, določene v Uredbi (EGS) št. 2568/91, da bi lažje zagotovili čistost proizvodov v prometu, in določiti ustrezne analizne metode;
ker so izkušnje pokazale, da so potrebne nekatere prilagoditve metode za določanje vsebnosti trilinoleina; ker je zaradi nadaljnjega postopka usklajevanja z mednarodnimi standardi, ki jih določa Mednarodni svet za oljčno olje, treba prilagoditi nekatere mejne vrednosti, ki zadevajo značilnosti oljčnega olja in olja iz oljčnih tropin;
ker zgoraj navedene spremembe značilnosti oljčnega olja zahtevajo spremembo dodatnih opomb 2, 3 in 4 k Poglavju 15 kombinirane nomenklature;
ker je treba odložiti začetek veljavnosti te uredbe za približno dva meseca, da bi omogočili obdobje prilagajanja novim standardom in uvedbo sredstev, ki so potrebna za njihovo uporabo, in se izognili motnjam v prometu, in predvideti, da je treba v omejenem obdobju prodati olje, pakirano pred začetkom veljavnosti;
ker je treba spremeniti Uredbi (EGS) št. 2658/87 in (EGS) št. 2568/91, katerih Priloga XIV je spremenila navedene dodatne opombe;
ker so ukrepi, predvideni s to uredbo, v skladu z mnenjem Upravljalnega odbora za olja in masti,
SPREJELA NASLEDNJO UREDBO:
Člen 1
Uredba (EGS) št. 2568/91 se spremeni:
1. v členu 2 se doda naslednja alinea:
"- za določanje stigmastadienov metoda iz Priloge XVII.";
2. priloge se spremenijo v skladu s Prilogo I te uredbe.
Člen 2
Dodatne opombe 2, 3 in 4 k Poglavju 15 kombinirane nomenklature iz Priloge I Uredbe (EGS) št. 2658/87 se nadomestijo z besedilom iz Priloge II k tej uredbi.
Člen 3
Ta uredba začne veljati 60. dan po objavi v Uradnem listu Evropskih skupnosti.
Ne uporablja se za oljčno olje in olje iz oljčnih tropin, ki je pakirano pred datumom začetka veljavnosti in je bilo trženo do konca 10. meseca po navedenem začetku veljavnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. marca 1995

Labels: 3
17
16